VENDIM

Nr. 625, datë 8.11.2023
PËR TRANSFERIMIN NË PRONËSI TË BASHKISË DURRËS, PËR NJËSINË ADMINISTRATIVE DURRËS, TË PASURIVE 36, 37, 338/2 DHE 338/1, ME VENDNDODHJE NË ZONËN KADASTRALE 8517, DHE PËR NJË SHTESË NË VENDIMIN NR. 536, DATË 1.5.2008, TË KËSHILLIT TË MINISTRAVE, TË NDRYSHUAR
Në mbështetje të nenit 100 të Kushtetutës dhe të neneve 3, shkronja “d”, 5, 7 e 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Kryeministrit, Këshilli i Ministrave 

VENDOSI:

1. Transferimin në pronësi të Bashkisë Durrës, për Njësinë Administrative Durrës, të pasurive 36, 37, 338/2 dhe 338/1, me vendndodhje në zonën kadastrale 8517, sipas formularëve dhe planit të rilevimit, që i bashkëlidhen këtij vendimi, me qëllim për t’u përdorur për kryerjen e veprimtarive social-kulturore e sportive.
2. Pasuritë e përmendura në pikën 1, të këtij vendimi, i shtohen listës përfundimtare të pronave të paluajtshme publike shtetërore, që i bashkëlidhet vendimit nr. 536, datë 1.5.2008, të Këshillit të Ministrave, “Për miratimin e listës përfundimtare të pronave të paluajtshme publike, shtetërore, që transferohen në pronësi ose në përdorim të Bashkisë Durrës, të qarkut të Durrësit”, të ndryshuar.
3. Bashkisë Durrës i ndalohet ndryshimi i destinacionit dhe tjetërsimi i pasurive të përcaktuara në pikën 1, të këtij vendimi.

4. Ngarkohen Bashkia Durrës dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

Kode per teknologjine e matjeve: T-Terren; Z-Zyre; O-Ortofoto; G-GPS; S-Stacion Total; D-Matje

